Londoni Eesti Maja
Londoni Eesti Maja on eestlaste kultuurimaja ja kogunemiskoht (Eesti Maja) Londonis. Eesti Maja on tegutsenud Londonis Notting Hilli linnaosas 1956. aasta novembrist alates. Hoones on mälestustahvel August Tormale, kes 1934-1971 oli Eesti saadik Suurbritannias. Tahvli avas 8. oktoobril 1972 Salme Pruuden ja tahvli pühitses praost Jaak Taul. Eesti Maja saalis toimuvad Eesti Abistamise Komitee pühapäevalõunad ja Eesti Kooli aktused ning muud üritused, lisaks tegutseb seal Londoni Eesti Segakoor. Üritustevälisel ajal on Eesti maja külastajatele suletud.